# Ali Karaki

Ali Karaki (àrab: علي كركي, ʿAlī Karakī; Ain Buswar, 1962 - Dahieh, 27 de setembre de 2024) va ser un militant libanès, membre del Consell del Gihad de Hezbol·là. Va servir com a comandant del Front Sud d'aquesta organització.
Karaki va ser assassinat per Israel, juntament amb el líder del grup, Hassan Nasral·là, en un atac selectiu que va tenir lloc mentre celebrava una reunió amb la cúpula de Hezbol·là a la seva seu a Dahieh.

## Vida i carrera

Karaki va néixer el 1962 a Ain Buswar, una localitat de la governació de Nabatieh, situada al sud del Líban. Després d'acabar els seus estudis universitaris, es va unir a Hezbol·là durant la Guerra Civil libanesa. Amb el temps, va anar ascendint de rang i va participar en la Guerra del Líban de 2006. Més tard, Karaki es va convertir en membre del Consell del Gihad de Hezbol·là, que és el comandament suprem de Hezbol·là i va servir com a comandant del Front Sud. Tenia, a més, la nacionalitat guineana.
Karaki havia participat en diversos atacs, especialment al sud del Líban, i havia estat vinculat a les operacions estratègiques de Hezbol·là contra Israel. El setembre de 2019 va ser sancionat pel Departament d'Estat dels Estats Units d'Amèrica, que el va descriure com una figura important dins del lideratge militar de Hezbol·là.
El febrer de 2024 Israel va intentar assassinar-lo en un atemptat amb cotxe bomba a Nabatieh, però no anava al vehicle atacat. Després de l'assassinat d'Ibrahim Aqil, va ser nomenat per servir com un dels seus dos successors en la direcció de la campanya contra Israel al front nord de la Guerra Israel-Hamàs. Va ser considerat el tercer comandant dins de Hezbol·là després de l'assassinat d'Aqil.

## Mort

El 23 de setembre de 2024 es va informar que Karaki havia estat l'objectiu d'un atac aeri d'Israel mentre es trobava en un apartament a la zona de Bir al-Abed del districte de Dahieh, a Beirut. En va resultar ferit però va sobreviure. La seva supervivència es va atribuir a què les FDI havien utilitzat una quantitat insuficient d'explosius.
Tanmateix, el 27 de setembre de 2024, va ser finalment assassinat juntament amb el líder de Hezbol·là, Hassan Nasral·là, en un altre atac aeri sobre Beirut. Hezbol·là va anunciar la mort de Nasral·là l'endemà. El 29 de setembre de 2024, Hezbol·là també va confirmar la mort de Karaki.

## Referències

* 1 2 «Hezbollah’s General Staff – The Jihad Council and its main subordinate units» (en anglès). Alma, 27-11-2023. [Consulta: 30 setembre 2024].
* ↑ «Hezbollah confirms its leader Hassan Nasrallah was killed in an Israeli airstrike» (en anglès). AP, 29-09-2024. [Consulta: 30 setembre 2024].
* ↑ «L’Hesbol·là confirma que Israel ha mort el cap de l’organització». Vilaweb, 28-09-2024. [Consulta: 30 setembre 2024].
* ↑ «قائد الجبهة الجنوبية بحزب الله.. ما لانعرفه عن علي كركي» (en àrab). Alarabiya, 28-09-2024. [Consulta: 30 setembre 2024].
* ↑ «Who was Ali Karaki, Hezbollah senior commander and target of Israeli strike on Lebanon?» (en anglès). The National, 23-09-2024. [Consulta: 30 setembre 2024].
* ↑ «[Who was Ali Karaki, Hezbollah senior commander and target of Israeli strike on Lebanon? אחרי חיסול איבראהים עקיל: בכירי חיזבאללה שנותרו - ושדרת הפיקוד שחוסלה]» (en hebreu). N12, 24-09-2021. [Consulta: 30 setembre 2024].
* ↑ «Israeli forces launch large-scale attack on Dahiyeh in Beirut» (en anglès). Mehr News, 23-09-2024. [Consulta: 30 setembre 2024].
* ↑ «חיזבאללה: עלי כרכי לא חוסל; צה"ל תוקף בעומק לבנון» (en hebreu). Globes, 23-09-2024. [Consulta: 30 setembre 2024].
* ↑ «IDF targets one of Nasrallah’s last remaining deputies; Hezbollah says he’s alive» (en anglès). The Times of Israel, 23-09-2024. [Consulta: 30 setembre 2024].
* ↑ «Inside Israel's operation: Step-by-step breakdown of how Nasrallah was eliminated» (en anglès). The Jerusalem Post, 28-09-2024. [Consulta: 30 setembre 2024].
* ↑ «Israel Tracked Nasrallah for Months Before Assassination, Officials Say» (en anglès). The New York Times, 28-09-2024. [Consulta: 30 setembre 2024].
* ↑ «Hezbollah confirms Nasrallah is killed after Israeli strike» (en anglès). Middle East Monitor, 28-09-2024. [Consulta: 30 setembre 2024].
* ↑ «Hezbollah confirms senior leader Ali Karaki was killed in Israeli strike» (en anglès). Alarabiya, 29-09-2024. [Consulta: 30 setembre 2024].
* ↑ «Hezbollah confirms top commander Ali Karaki was killed in an Israeli airstrike» (en anglès). ABC News, 29-09-2024. [Consulta: 30 setembre 2024].
* ↑ «Hezbollah confirms assassination of senior Commander Ali Karaki» (en anglès). LBC, 29-09-2024. [Consulta: 30 setembre 2024].